Diego Benaglio

Diego Orlando Benaglio (lahor 8 September 1983) merupakan pemain bola sepak Switzerland yang kini beraksi untuk VfL Wolfsburg di posisi penjaga gol.

 Kerjaya kelab 

 Kerjay awal 
Benaglio memulakan kerjayanya bersama kelab di tempat lahirnya, Grasshopper Club Zürich. Beliau kemudian berpindah ke Jerman dan bermain untuk VfB Stuttgart tetapi beliau bermain untuk skuad reserve selama tiga tahun.

Pada musim 2005-06, Benaglio berpindah ke kelab C.D. Nacional di Portugal. Pada tahun pertamanya, pasukannya berjaya layak ke Piala UEFA.

 Wolfsburg 
Pada 22 Januari 2008, Benaglio kembali ke Jerman dan menyertai VfL Wolfsburg. Beliau membuat debut lapan hari kemudian dan membantu pasukannya ke suku akhir DFB-Pokal selepas menang ke atas FC Schalke 04 pada penentuan penalti.

Pada kempen 2008-09, Benaglio terlepas tiga perlawanan ketika Wolfsburg dianugerahkan sebagai juara Bundesliga buat pertama kali dalam sejarah kelab. Pada tahun berikutnya, beliau hanya bermain sedikit perlawanan kerana mengalami kecederaan.

Pada 23 Januari 2013, Benaglio melanjutkan kontraknya bersama Wolfsburg sehingga tahun 2016.

 Kerjaya antarabangsa 
Diego Benaglio telah mewakili pasukan kebangsaan Switzerland sejak 2006. Beliau telah dipanggil untuk skuad Piala Dunia FIFA 2006 dan menjadi penjaga gol ketiga di belakang Pascal Zuberbühler dan Fabio Coltorti. Beliau membuat debut pada perlawanan persahabatan pra-kejohanan menentang China pada 3 Jun. Selepas beliau beraksi dengan baik untuk kelab, beliau termasuk dalam skuad UEFA Euro 2008 di halaman sendiri dan menjadi penjaga gol pertama.

Selepas pasukannya layak ke Piala Dunia FIFA 2010 di Afrika Selatan, Benaglio bermain kesemua perlawanan kumpulan dan hanya dibolosi satu gol.

Benaglio bermain sebanyak sembilan kali pada perlawanan kelayakan Piala Dunia FIFA 2014 dan menjaga gawang gol Switzerland supaya tidak ditembusi sebanyak enam perlawanan. Pada 2 Jun 2014, beliau termasuk dalam skuad Piala Dunia FIFA 2014 oleh jurulatih kebangsaan, Ottmar Hitzfeld. Beliau menyelamatkan tendangan penalti oleh Karim Benzema pada perlawanan kedua peringkat kumpulan namun tewas 5-2 kepada Perancis.

Pada 20 Ogos 2014, Benaglio bersara daripada aksi bola sepak antarabangsa.

 Penghargaan 
Grasshopper
 Liga Super Switzerland: 2000–01

Wolfsburg
 Bundesliga: 2008–09

 Catatan 

 Pautan luar 

 Wolfsburg official profile  

 Stats and profile at Zerozero




Kategori:Kelahiran 1983
Kategori:Orang hidup
Kategori:Pemain bola sepak Switzerland
Kategori:Penjaga gol (bola sepak)
Kategori:Pemain Grasshopper Club Zürich
Kategori:Pemain C.D. Nacional
Kategori:Pemain VfB Stuttgart II
Kategori:Pemain VfB Stuttgart
Kategori:Pemain VfL Wolfsburg
Kategori:Pemain Piala Dunia FIFA 2006
Kategori:Pemain UEFA Euro 2008
Kategori:Pemain Piala Dunia FIFA 2010
Kategori:Pemain Piala Dunia FIFA 2014